JÄÄR    JUHTLAUSE: "Mina tahan!"  ON: Romantiline egoist  EESMÄRK: Olla esimene    OLEMUS, OMADUSED    Jäär on sodiaagi esimene märk. Tema ülesandeks on asju algatada ja kui tarvis peaga vastu seina joosta. Kuid  sellepärast on Jäär kogu sodiaagi juhtmärk. Oma algatusliku energiaga juhib Jäär kogu ringi, mitte ainult oma kvadranti, nagu teised kardinaalmärgid.  Jäär jääb kogu eluks nagu egotsentriliseks lapseks. Enda arvates on neil ikka õigus. Tegelikult on Jäärad head ja abivalmid, neile meeldib olla vajalik ja nad on uhked oma jõu üle kui suudavad aidata. Nende egoismi saladus peitub teadmatuses, et on vaja ka teistega arvestada, sest nende ülitugev sisemine impulss välistab sellise vajaduse.  Enamasti  iseloomustavad Jäära jõulised maneerid, tugev käepigistus, selge silmavaade, äärmine otsekohesus. Tule stiihia kõige tüüpilisema esindajana on Jääral koleeriline temperament, kallutades teda äärmusest äärmusse. Tõenäoliselt on Jäär sodiaagi märkidest kõige otsekohesem, romantilisem, idealistlikum ja ausam. Kosmos on selle nii seadnud, et rohkem häid asju alustada.  Julgus ja kiirus aitavad neid selles.    TAHE, TEGEVUS, MOTIVATSIOON    Kevade kvadrandi märgid o kõik väga elujõulised,  eriti Jäär, kelle ülekeev energia genereerib pidevalt tahet tegutseda. Oma kosmilise ülesande edukaks täitmiseks on Jäärasse programmeeritud tugev sisemine vajadus olla esimene, olla pioneer. Jääradel on alati midagi teoksil, nad elavad käesolevas hetkes. Alustades ei mõtle nad tagajärgedele ega võimalikele ebaõnnestumistele (lõõmaval tulel pole kalduvust mõelda kauaks puid jätkub).  Jäärad võivad mõtlematult raisata energiat, vaielda tulutult.    MÕTLEMINE    Mõtlemine on tüüpiline  tule stiihia mõtlemine. See on abstraktne mõtlemine, kantud mingist keskeset ideest. Jäär on loogik ja tema mõtted on harilikult allutatud ühe idee loogikale. See tähendab, et Jääral on kalduvus mõtelda ühetähenduslikult, sageli must-valgelt. Mitme idee või tegevuse seostamine ei meeldi Jäärale, samuti ei armasta ta eksperimenteerida ja analüüsida. Sügav filosoofiline maailmavaade pole Jäärale omane, sest selle omandamiseks ei piisa tal kannatust.    TUNDED, HOIAKUD    Kõigist märkidest  kõige rohkem kalduvust ennast üle hinnata. Ta on tihti veendunud, et saab teistest paremini hakkama. Jäär on parandamatu optimist. Sentimentaalsus, idealism ja romantilisus toidavad Jäära usku unistustesse ja miraazhidesse. Kui Jääral on valida varanduse ja kuulsuse vahel, siis valib ta viimase. Siira kiituse läbi võib tema juures edu saavutada. Kandes alati liidri rolli hingesopis, hindab Jäär kõige rohkem ustavust, reetmine on enesekindlusele ja idealismile väga ränk hoop.      SUHTLEMINE    Jäärad satuvad sageli keerulistesse olukordadesse oma ettenägematuse, hulljulguse ja liigse enesekindluse tõttu. Diplomaatilisuse ja taktitundega nad ei hiilga. Oma otsekohese võitlejaloomuse tõttu on Jäär komplitseeritud rünnaku vastu võrdlemisi kaitsetu. Jäärad püüavad haarata liidri rolli. Alluvatelt nõuavad nad ustavust oma ideedele. Muidugi võivad Jäärad ka alluvatena töötada, kuid siis peavad organisatsiooni ideed olema neile lähedased.  Kui Jääral ei õnnestu haarata initsiatiivi, siis  pole ta ühistegevuseks just sobiv märk, sest Jäär pole eriti vastuvõtlik välistele mõjudele. Tema olemuseks on tegutseda endast lähtudes.    ARMASTUS    Jäärad on kirglikud. Soovivad ka armastuses olla liidrid. See kehtib ka naiste kohta. Jäära armastus on maailma suurim, romantilisem ja partnerit tugevasti idealiseeriv, peaaegu postamendile asetav armastus.  Jäära romantilisus nõuab truudust ja ustavust. Ta pole võimeline korraga mitmesse kiinduma.  Jäära abielu suurim oht on  hall igapäevasus, kirglikkuse ja romantika vaibumine. Partneri vastu huvi kaotanud Jäär muutub kiiresti jääkamakaks. Pärast mõningat depressiooni on ta kiiresti võimeline leidma uue ideaali.    MEES ei tohi oma Juliat kööki suruda ja peab andma talle usaldavalt vabadust, sest kui Jäärast naine juba on sinuga, siis usub ta sinusse rohkem kui sina ise. Ära peta teda!    NAINE ei tohi maha suruda oma Jäära mehelikkust ega teda arvustada.      KÕIGE POSITIIVSEM JÄÄRAS on  ennastsalgav võitlus oma ideaalide nimel.  SAATE SÜMPAATSEKS kui jagate tema ideid  SAATE ANTIPAATSEKS kui vaidlete talle vastu või pole talle ustav  EGOISM VÄLJENDUB teistega mittearvestamises  KARDAB tegevusetust, ebaõnnestumisi  TÄHTSUSTUNDE SAAVUTAB kui on parim või esimene. Vajab olukordi kus saaks näidata initsiatiivi, oma võitluse tunnustamist.    NEGATIIVSED JOONED    1. läbematu, kiirustav, kannatamatu  2. kuumavereline, äkiline  3. ohjeldamatult  kirglik  4. kergesti ärrituv ja vihastav  5. sõjakas ja agressiivne  6. sensatsioonihimuline  7. kergelt haavatava eneseuhkusega  8. liigselt sirgjooneline, jäme  9. kamandaja        OHUD    Olles liiga tagasihoidmatu, hinnates üle oma jõudu ja võimalusi, ei jäta taganemisteid, põletavad enda taga sillad. Ebaõnnestumise korral puuduvad neil nii oskused ja ka võimalused väärikalt taanduda. Pealegi ei tee nad seda õigel ajal, vaid kui on juba liiga  hilja. Pealegi ei tee nad seda õigel ajal, vaid kui on juba liiga hilja. Revolutsiooni alustanud Jäärad satuvad protsessi lõppetapil ohvri rolli.  Jääradel puudub oskus ennast kavalalt ja visalt kaitsta. Vaatamata välisele bravuurile on neil nõrk haavatav närvisüsteem, ebaõnnestused põhjustavad neil lühiajalisi depressioone.      POSITIIVSED JOONED    1. energilisus, aktiivsus  2. optimism, võitlejavaim  3. algatusvõimelisus, uuendusmeelsus  4. ausus  5.  julgus